PTT ทุ่ม 3.7 หมื่นล้าน ปันผล 1.30 บาท ขึ้น XD 28 ก.ย.นี้
บอร์ด PTT เคาะวงเงิน 3.7 หมื่นล้าน ปันผลปันผลระหว่างกาลหุ้นละ 1.30 บาท ขึ้นเครื่องหมาย XD 28 ก.ย. จ่ายปันผล 12 ต.ค. นี้
บอร์ด PTT เคาะวงเงิน 3.7 หมื่นล้าน ปันผลปันผลระหว่างกาลหุ้นละ 1.30 บาท ขึ้นเครื่องหมาย XD 28 ก.ย. จ่ายปันผล 12 ต.ค. นี้
15 ก.ย. 2565

บริษัท ปตท. จำกัด (มหาชน) หรือ PTT เปิดเผยว่า แจ้งว่าคณะกรรมการบริษัทในการประชุมครั้งที่ 9/2565 เมื่อวันที่15 กันยายน 2565 ได้มีมติอนุมัติการจ่ายเงินปันผลระหว่างกาล สำหรับผลประกอบการ 6 เดือนแรกของปี 2565 ให้แก่ผู้ถือหุ้นในอัตรา 1.30 บาทต่อหุ้น รวมเป็นเงินทั้งสิ้นประมาณ 37,132 ล้านบาท หรือคิดเป็นร้อยละ 58 ของกำไรสุทธิของงบการเงินรวมโดยมีรายละเอียดดังนี้
-เงินปันผลจำนวน 0.87 บาทต่อหุ้น รวมเป็นเงินประมาณ 24,850 ล้านบาท จ่ายจากกำไรสะสมที่ยังไม่จัดสรรในส่วนของกำไรจากการดำเนินงานบริษัทที่เสียภาษีเงินได้นิติบุคคล ในอัตราร้อยละ 20 ซึ่งผู้ถือหุ้นประเภทบุคคลธรรมดาได้รับสิทธิเครดิตภาษีเงินปันผลตามมาตรา 47 ทวิ แห่งประมวลรัษฎากร
-เงินปันผลจำนวน 0.43 บาทต่อหุ้น รวมเป็นเงินประมาณ 12,282 ล้านบาท จ่ายจากกำไรสะสมที่ยังไม่จัดสรรในส่วนของกำไรจากเงินปันผลจากบริษัท ปตท. สำรวจและผลิตปิ โตรเลียม จำกัด (มหาชน) หรือ PTTEP ที่เสียภาษีเงินได้ปิ โตรเลียมในอัตราร้อยละ 50 ซึ่งผู้ถือหุ้นประเภทบุคคลธรรมดาไม่ได้รับสิทธิเครดิตภาษีเงินปันผลตามมาตรา 47 ทวิ แห่งประมวลรัษฎากร
โดยกำหนดวันที่ไม่ได้รับสิทธิปันผล(XD) ในวันที่ 28 กันยายน 2565 และกำหนดจ่ายเงินปันผลระหว่างกาลให้แก่ผู้ถือหุ้นในวันที่12 ตุลาคม 2565
ทั้งนี้หากคิดจากราคาปิดวันนี้(15ก.ย.65) ที่ระดับ 36.75 บาท เมื่อมาเทียบเงินปันผลที่ 1.30 บาทต่อหุ้น จะคิดเป็นอัตราส่วนเงินปันผลตอบแทน (Dividend Yield) ที่ระดับ 3.54%